กวีประชาไท: สาส์นถึงมวลมหาประชาชน
ฟังเลขา หัวหน้า พาเป่านกหวีด ปี้ดปี้ปี้ดลั่นกรุงเทพ เป้บพ่อการเมืองเรื่องสนุกมุกชนตอ ดังด่าทอประหนึ่งไม่พึงใจถึงขั้นกูขึ้นมึงซึ้งใจนัก หัวหน้าพรรคถูกเลขาด่าเข้าให้เลขาแค่เคยเป็นเคยเห็นใจ รู้จักไส้ทุกขดหมดทวารไม่มีมิตรแท้ถาวร สอนผู้คน ประชาชนชมมุกสนุกสนานหนังตลุงริมทุ่งนาทำมานาน เรื่องจริงผ่านจอยั่วล้อเราผองประชาชาติไทยที่ไหนกัน เสียงดังลั่นนกหวีดปรี้ดเสียงเป่ามวลมหาประชาชนข้นแค้นเคล้า ผู้ชัตดาวน์เมืองเทวดาฟ้าอมรเหตุการณ์ผ่านมา 5 ปีแล้ว พ่อแก้วแม่แก้วอาจ ประสาทหลอนเขาลำเลิกบุญคุณทวงทุนรอน ข้าวแดงแกงร้อนป้อนกันมาหรือคือละครสั้นปั่นม่านฉาก เอามาลากคะแนนนำตกน้ำท่าหรือตายไม่เผาผีตามลีลา คือเบื้องหน้าอนาคตตอนหมดบุญถึงเวลามวลมหาประชาชน ตื่นทุกคนเข้าคูหาอย่ามัวฉุนอย่านอนหลับทับสนิทสิทธิ์ของคุณ ถ้าหัวหมุนจะงุ่นง่านรำคาญใจสองมือล้วงกระเป๋าสองเท้าก้าวเข้ามา ที่คูหาหมาไม่มีที่อาศัยไม่ต้องระแวงแช่งชักเคยรักใคร ปากกาไซร้ไปกากบาทให้ขาดเลย
ฟังเลขา หัวหน้า พาเป่านกหวีด ปี้ดปี้ปี้ดลั่นกรุงเทพ เป้บพ่อการเมืองเรื่องสนุกมุกชนตอ ดังด่าทอประหนึ่งไม่พึงใจถึงขั้นกูขึ้นมึงซึ้งใจนัก หัวหน้าพรรคถูกเลขาด่าเข้าให้เลขาแค่เคยเป็นเคยเห็นใจ
ธุลีดาวหาง,สุเทพ เทือกบรรณ,กปปส.,กวีประชาไท